Bestyrelsesmøde 27 maj 2022 – Hvidovre Sejlklub Suset.

Deltagere: Kurt Jakobsen

 Ulrik Larsen (ref)

 Henrik Hansen

Steen Larsen

Jan Larsen

Kurt Sejsbo

Rune Pedersen

Afbud: Stig Petersen

Hans Henrik Andersen

**Godkendelse af referat**

Godkendt

**Generalforsamling**

Generalforsamlingen er overstået.

Bestyrelsen besluttede at forsætte med de samme poster som i forrige periode.

Steen opdaterer vedtægterne efter referatet.

**Videre forløb om J 70 – projektet**

Der var på generalforsamlingen generel positiv stemning for at arbejde videre med et J 70 – projekt. Ulrik og Jan er tovholdere pt. fra bestyrelsen. Der nedsættes en mindre gruppe med flere deltagere, der i løbet af året arbejder med projektet.

**Køkken og klubhus**

Udsat til næste gang

**Mailadresser**

Der er en udfordring med Suset ”hovedpostkasse” suset@hvidovresejlklub.dk, som der ikke har været ansvar omkring af tømme.

Steen rydder op i postkassen og Henrik Hansen tager ansvaret fremover for at checke den (så vidt muligt dagligt).

Der foretages en generel oprydning i mailadresser.

**Regnskab**

Intet nyt

**Havnen**

Uddybningen er udsat. De indkomne tilbud (der var for dyre) skal tages op igen politisk, ligesom der var indkommet et tilbud, som ikke er miljøvurderet.

Ønske om reparation af hammeren på sydmolen, der er meget medtaget. Det tages op med kommunen (igen).

Der skal klistermærker til bådene på jollepladsen med nr. Kurt kontakter Jonna om det.

Det tyder på at driftsaftalen forlænges med 4 år. Det betinges dog at en registreret revisor skal revidere regnskabet.

De opsigelsesvarsler der er i driftsaftalen ønskes ændres fra 12 til 3 mdr. fra kommunens side.

Der blev dog aftalt en nedtrapningsaftale over år med 3 mdr. ad gangen pr. år.

Dette skal behandles i kommunalbestyrelsen.

Nøglen til slæbestedet bør ændressåledes, at man ikke kan få sin nøgle ud igen uden at lukke bommen. Det bør sikre at lågen lukkes efter brug. Hans Henrik undersøger dette.

Kranerne er blevet efterset og godkendt.

Store bukkedag er torsdag d. 2. juni.

**Vild med vand.**

Afholdes d. 11. juni. Sejlklubben har ikke de store aktier i det i år (grundet jubilæum), andet end flagalleen sættes op.

SUP afdelingen opfordres til at være på vandet hvis muligt.

**Klubhus**

Intet nyt

**Bådudvalg**

Der er ved at blive ordnet skruer på motorerne. Aron bruges til kapsejlads. Den røde RIB skal ordnes, bla skal fortøjningsholderne limes og hydraulik m.m. klares.

**Sejlads**

Optimister er startet op. Der trænes mandag og onsdag.

SUP er ligeledes startet op med forskellige hold fordelt over ugen.

**Mini 12 m**

Sæsonen er også her startet op med Steen som tovholder.

**Aktivitetsudvalg**

Der er gang planlægningen af 100 års jubilæum.

Der prøves at reklamere mere for Guldtuden til september og bruge dette arrangement til et ”jubilæumsfremstød”.

**Erhvervsklub**

Henrik havde lavet et oplæg til erhvervsklub som blev drøftet. Der skal være et kontigent og fordele for virksomheder hvis de melder sig ind..

Det er vigtigt at klubben og tovholdere omkring et evt. sådant setup er gearet til dette. Drøftes videre.

**Standerhejsning**

Lørdag d. 7. maj

**Evt.**

Intet